EkBass/fiwiki-20250220-pages-articles huggingface dataset:
Pilsjärvi

Pilsjärvi () on entinen kylä Karjalan tasavallan Louhen piirin Ambarnyin kunnassa Venäjällä. Se sijaitsi samannimisen järven saaressa 30 kilometriä Ambarnyista linnuntietä lounaaseen. Pilsjärven kylä mainitaan ensimmäisen kerran vuonna 1723. Tuolloin siellä oli kaksi taloa. 1800- ja 1900-lukujen vaihteessa kylä toimi Vitsataipaleen volostin keskuspaikkana. Vuonna 1905 siellä oli 18 taloa, kirkko, koulu, kyytiasema ja 108 asukasta. Neuvostoaikana perustettiin Louhen piiriin kuulunut Pilsjärven kyläneuvosto. Vuonna 1933 sen 19 asutuksessa oli 1 500 asukasta, joista 55 % oli venäläisiä ja 35 % karjalaisia. Kyläneuvostoon kuuluivat Ala-Kuusemajärven (ven. Nižneje Kumozero), Jolmosen (Jelmanga), Kakaran (Gagarino), Marttinaisen eli Vonkajärven (Vangozero), Sarviniemen (Buldyri) ja Ylä-Kuusemajärven (Vehneje Kumozero) karjalaiskylät, Enkijärvi ja joukko muita Muurmannin radan asutuksia. Pilsjärvellä oli 146 asukasta, joista valtaosa oli karjalaisia. Välillä Kemin piiriin kuulunut Pilsjärven kyläneuvosto lakkautettiin vuonna 1959 ja sen asutukset liitettiin Enkijärven kyläneuvostoon. ==Lähteet== Luokka:Louhen piirin entiset kylät
Ull

Ull (, 'kunnia') on skandinaavisessa mytologiassa oikeuden ja kaksintaistelujen sekä maanviljelyn jumala. Ullr on taitava jousimies ja hiihtäjä. Hänen salinsa nimi on Ydalir. Ullr on Sivin poika ja Thorin poikapuoli. Skadi meni naimisiin Ullrin kanssa erottuaan Njordista. == Lähteet == Luokka:Skandinaavien jumalat
Kalykuliinit

Kalykuliinit ovat ryhmä polyketideihin kuuluvia myrkyllisiä orgaanisia yhdisteitä. Niitä on eristetty merissä elävistä sienieläimistä Discodermia calyx ja Lamellomorpha strongylata. Kalykuliinien myrkyllisyys perustuu proteiinifosfataasi 1:n ja proteiinifosfataasi 2:n toiminnan inhibiitioon. Niitä tutkitaan mahdollisina syöpälääkkeinä. == Rakenne == Ensimmäisen kerran kalykuliineihin kuuluvaa yhdistettä kalykuliini A:ta (C50H81N4O15P) eristettiin vuonna 1986 Sagamilahdella tavatusta sienieläimestä Discodermia calyx. Tämän jälkeen sienieläimistä on eristetty kalykuliinit B (C50H81N4O15P), C (C51H83N4O15P) ja D (C51H83N4O15P) vuonna 1988, kalykuliinit E, F, G ja H vuonna 1990 ja kalykuliini J vuonna 1997. Kalykuliineja A, B, E ja F pn eristetty D.calyx-lajin lisäksi Lamellomorpha strongylata-sienestä. Kalykuliinien A-H rakenne koostuu syanoryhmästä, tetraeenifragmentista, fosforyloituneesta spiroketaalirakenteesta, oksatsolirenkaasta ja dipeptidiyksiköstä. Lisäksi yhdisteissä on useita hydroksyyliryhmiä. Kalykuliinien rakenteet eroavat toisistaan kaksoissidosten geometrian perusteella. Kalykuliini J:n rakenne poikkeaa siten, että yhdisteessä on tetraeeniyksikön sijaan trieeniyksikkö ja bromattu tetrahydrofuraanirengas. Kalykuliinien lisäksi eräissä sienieläimissä on kalykuliinien johdannaisia kalykulinamideja, joissa on syanoryhmän sijaan amidiryhmä liittyneenä tetraeeniyksikköön. Kalykuliinien rakenne on synteettisesti haastava, minkä vuoksi useat tutkimusryhmät ovat yrittäneet kalykuliinien kokonaissynteesiä. Vuoteen 2010 mennessä on julkaistu 6 kalykuliinien kokonaissynteesiä, joissa askelten määrä on 30-45 ja saanto on 0,02-0.9 %. Synteettisesti yhdistettä on tuotettu vain noin 0,4 mg. : Yhdiste R1 R2 R3 Kaksoissidoksen geometria Kalykuliini A H CN H E Kalykuliini B H H CN E Kalykuliini C Me CN H E Kalykuliini D Me H CN E Kalykuliini E H CN H Z Kalykuliini F H H CN Z Kalykuliini G Me CN H Z Kalykuliini H Me H CN Z == Myrkyllisyys == Kalykuliinit A ja C ovat voimakkaimpia tunnettuja proteiinifosfataasien inhibiittoreita lisäksi yhdiste on voimakkaasti sytotoksinen. Kalykuliinit läpäisevät helposti solukalvon. Kalykuliinien spiroketaaliosa sitoutuu proteiinifosfataasien aktiiviseen kohtaan ja tetraeeniketju sitoutuu entsyymin hydrofobiseen osaan. Proteiinifosfataasien inaktivoitumisen kannalta tärkeitä rakenneyksiköitä ovat fosfaattiryhmä, tetraeeniryhmä ja eräät hydroksyyliryhmät. Oksatsolirengas osallistuu proteiineihin sitoutumiseen ja syanoryhmällä ja dipeptidiyksiköllä on merkitystä sytotoksisuuden aiheuttajina. Kalykuliinien on havaittu aiheuttavan myös DNA:n pilkkoutumista. == Lähteet == == Aiheesta muualla == *PubChem: Calyculin A *PubChem: Calyculin B *PubChem: Calyculin C *PubChem: Calyculin D *DrugBank: Calyculin A Luokka:Eläinmyrkyt Luokka:Orgaaniset yhdisteet
Audi A4 (B9)

Audi A4 B9 (Typ 8W) on Audi A4:n viidennen sukupolven malli, jota valmistettiin vuosina 2015–2024. Se korvasi edeltäneen B8-mallin ja seuraajaksi tuli A5 (B10). == Audi A4 B9 (2015–2024) == Viidennen sukupolven A4 esiteltiin Frankfurtin autonäyttelyssä syksyllä 2015. Se perustuu Volkswagen Groupin modulaariselle MLB-pohjalevylle. Edeltäjään verrattuna auton pituus kasvoi 21 millimetriä ja akseliväli 12 millimetriä. Kehittyneemmän perusrakenteen ansiosta auto on kuitenkin 120 kilogrammaa edellismallia kevyempi. Vuoden 2015 Euro NCAP -kolaritestistä A4 B9 sai tulokseksi täydet viisi tähteä. Vuonna 2018 malli sai muun muassa uudet puskurit. Perusteellisempi kasvojenkohotus tuli seuraavana vuonna, jolloin etusäleiköstä tuli aiempaa leveämpi ja matalampi sekä myös takavaloja ja -puskuria uudistettiin. LED-ajovaloista tuli vakiovaruste. == Lähteet == == Aiheesta muualla == A4 (B9) Luokka:D-segmentin autot Luokka:2010-luvun autot Luokka:2020-luvun autot
Kira Grünberg

Kira Grünberg (s. 13. elokuuta 1993 Innsbruck) on itävaltalainen kansanpuolueen poliitikko ja entinen seiväshyppääjä. 169 senttimetriä pitkä ja 58 kilogrammaa painava Grünberg edusti ATSV Innsbruckia ja hänen valmentajinaan toimivat Thomas Herzog ja Frithjof Grünberg.http://www.baku2015.com/athletes/athlete=grunberg- kira-1014499/index.html?intcmp=athletes-hub Grünberg pitää hallussaan Itävallan ennätystä sekä sisä- että ulkoradoilla. Grünberg oli mukana vuoden 2014 EM-kilpailuissa Zürichissä. Hän selviytyi finaaliin hypättyään karsinnassa uuden Itävallan ennätyksen, mutta jäi finaalissa ilman tulosta. Vuosien 2013 ja 2014 joukkue-EM-kilpailuiden kakkosliigassa Grünberg oli kolmas. Vuoden 2015 Euroopan kisoista Bakusta Grünberg saavutti sekajoukkuekilpailun hopeaa voitettuaan seiväshypyn kisaennätyksellä 435.http://www.baku2015.com/athletics/event/women-pole- vault/index.html?intcmp=athlete-profile Heinäkuussa 2015 Grünberg putosi harjoituksissa niskoilleen hypyn jälkeen. Häntä operoitiin monta tuntia, mutta hänen selkänikamansa olivat vaurioituneet niin pahasti, että Grünberg halvaantui kaulasta alaspäin.http://yle.fi/urheilu/seivashyppaaja_halvaantui__jarkyttava_onnettomuus_harjoituksissa/8196619 Loukkaantuminen päätti myös Grünbergin uran. Hän kirjoitti elämästään vuonna 2016 julkaistun My Jump Into New Life -nimisen kirjan. Hän kykenee jo liikuttamaan käsiään ja opiskelee yliopistossa farmasiaa. Marraskuusta 2017 alkaen Grünberg on edustanut Itävallan kansanpuoluetta maan parlamentin alahuoneessa. == Ennätykset == === Ulkoradat === Laji Tulos Paikka Päivä Seiväshyppy 445 cm NR Zürich 12. elokuuta 2014 === Sisäradat === Laji Tulos Paikka Päivä Seiväshyppy 445 cm NR Praha 6. maaliskuuta 2015 == Lähteet == ==Aiheesta muualla== * Kira Grünberg Itävallan parlamentin verkkosivuilla Luokka:Itävaltalaiset seiväshyppääjät Luokka:Itävaltalaiset poliitikot Luokka:Vuonna 1993 syntyneet Luokka:Elävät henkilöt Luokka:Neliraajahalvaantuneet henkilöt
Jordan Amavi

Jordan Amavi (s. 9. maaliskuuta 1994 Toulon) on togolaistaustainen ranskalainen jalkapalloilija, joka edustaa Ranskan Ligue 1:ssä pelaavaa Brestiä. Vasenjalkainen Amavi on pelipaikaltaan vasen laitapuolustaja.http://www.transfermarkt.co.uk/jordan- amavi/profil/spieler/241229 == Ura == === Seurajoukkueura === Amavi aloitti ammattilaisuransa OGC Nicessä, jonka kakkosjoukkueessa hän pelasi vuosina 2011-2013 20 ottelua tehden kolme maalia. Seuran edustusjoukkueessa Ligue 1:ssä Amavi debytoi elokuussa 2013 Olympique Lyonia vastaan.http://www.transfermarkt.co.uk/jordan- amavi/leistungsdatenverein/spieler/241229 Avausmaalinsa hän teki seuraavalla kaudella, syyskuussa 2014 FC Nantesin verkkoon. Kaudella 2014-2015 Amavi pelasi 36 ottelua tehden neljä maalia. Heinäkuussa 2015 Amavi siirtyi Englannin valioliigan Aston Villaan. Elokuussa 2017 hän siirtyi ranskalaisseura Marseilleen. === Maajoukkueura === Amavi on edustanut useita Ranskan nuorisomaajoukkueita. Vuodesta 2014 hän on kuulunut alle 21-vuotiaiden maajoukkueeseen, jossa otteluita on kertynyt kolme kappaletta. == Lähteet == Luokka:Ranskalaiset jalkapalloilijat Luokka:Vuonna 1994 syntyneet Luokka:Elävät henkilöt
Svetlana Mironova

Svetlana Nikolajevna Mironova (, s. 20. elokuuta 1986 Gorki, nykyinen Nižni Novgorod) on venäläinen suunnistuksen maailman- ja Euroopan-mestari. Mironova edustaa tamperelaista Kooveeta, johon hän siirtyi vuonna 2014. Mironova voitti kultaa pitkältä matkalta hieman yllättäen vuoden 2014 MM-kilpailuista Italiasta. Hän lähti kilpailuun pienellä lähtönumerolla. Vuoden 2015 MM- kilpailuissa Invernessissä Mironova saavutti pronssia pitkältä matkalta. Strömstadin MM-kilpailuissa 2016 hän voitti viestissä kultaa yhdessä Anastasija Rudnajan ja Natalja Gemperlen kanssa mutta jäi henkilökohtaisilla matkoilla sijoille 15 ja 20. Tarton MM-kilpailuissa 2017 hän saavutti viestissä hopeaa sekä sijoittui keskimatkalla neljänneksi ja sekajoukkueiden viestissä viidenneksi. Riian MM-kilpailuissa 2018 hän sijoittui pitkällä matkalla kymmenenneksi. EM-kilpailuista Mironovalla on viestikulta Falunista vuodelta 2012, pitkän matkan hopea Palmelasta vuodelta 2014 sekä viestin ja pitkän matkan pronssi Jeseníkistä vuodelta 2016. Mironova on suunnistuksen kokonaismaailmanrankingissa sijalla kymmenen marraskuussa 2017. == Lähteet == Luokka:Venäläiset suunnistajat Luokka:Vuonna 1986 syntyneet Luokka:Elävät henkilöt
Adam Vidjeskog

Adam Vidjeskog (s. 7. heinäkuuta 1998 Kruunupyy) on suomalainen jalkapalloilija, joka edustaa Ykkösessä pelaavaa FF Jaroa. Pelipaikaltaan hän on keskikenttäpelaaja. Vidjeskog on Terjärv US:n kasvatti. Hän teki ensiesiintymisensä Veikkausliigassa 2. elokuuta 2015, kun Jaro pelasi 1–1-vierastasapelin FC Lahtea vastaan. Kaikkiaan Adam Vidjeskog pelasi Jarossa Veikkausliigakautena 2015 yhteensä 11 ottelua. Jaron lisäksi hän on pelannut myös sen farmijoukkue JBK:ssa. Kaudella 2016 pelasi Ruotsissa Gefle IF:n ikäkausijoukkueessa, mutta palasi kaudeksi 2017 takaisin Pietarsaareen. Kaudeksi 2018 Vidjeskog siirtyi Veikkausliigaan PS Kemin riveihin. Kemissä hän pelasi yhden Veikkausliigakauden ja siirtyi kaudeksi 2019 Veikkausliigaan nousseen Kokkolan KPV:n riveihin. Kolmen KPV-kauden jälkeen Adam Widjeskog palasi Jaroon kaudeksi 2022 siirtyen kaudeksi 2023 Ruotsiin Ettanissa pelanneeseen Oskarshamn AIK:hon. Kaudeksi 2024 hän palasi Jaroon ollen nostamassa seuraa Veikkausliigaan. Kaikkiaan Adam Widjeskog on pelannut Veikkausliigaa kolmen kauden aikana Jaron, PS Kemin ja KPV:n riveissä ja pelannut niissä 31 ottelua ja tehnyt kaksi maalia. Adam Widjeskog on pelannut 14 kertaa Suomen ikäkausimaajoukkueissa. Vidjeskogin isä Niklas Widjeskog pelasi ja valmensi Jarossa usean kauden ajan. ==Lähteet== Luokka:Suomalaiset jalkapalloilijat Luokka:Vuonna 1998 syntyneet Luokka:Elävät henkilöt
Jason Denayer

Jason Grégory Marianne Denayer (s. 28. kesäkuuta 1995 Jette) on belgialainen jalkapalloilija, joka pelaa ranskalaisessa Olympique Lyonnais'ssa. Oikeajalkainen Denayer on pelipaikaltaan keskuspuolustaja. Hän kuuluu myös Belgian jalkapallomaajoukkueeseen.http://www.transfermarkt.co.uk/jason- denayer/profil/spieler/277114#subnavi == Ura == === Seurajoukkueura === Denayer siirtyi Manchester Cityyn vuonna 2013 ranskalaisesta jalkapalloakatemiasta. Kauden 2014–2015 hän oli lainalla Skotlannin valioliigan Celtic FC:ssä, jossa hän pelasi 29 ottelua viimeistellen viisi maalia ja juhlien kauden päätteeksi valioliigan ja Skotlannin liigacupin voittoa. Hän debytoi kauden aikana myös Eurooppa- liigassa.http://www.transfermarkt.co.uk/jason- denayer/leistungsdatenverein/spieler/277114 Denayer valittiin myös liigan tähdistöön. Kesällä 2015 Denayer palasi takaisin Manchester Cityyn ja pääsi seuran edustusjoukkueeseen mukaan. Hänet kuitenkin lainattiin elokuun lopussa kauden mittaisella lainasopimuksella Turkin Superliigassa pelaavaan Galatasarayhin. Hän debytoi Mestarien liigan ottelussa Atlético Madridia vastaan syyskuussa 2015. Sittemmin Denayer pelasi lainasopimuksella englantilaisseura Sunderlandissa ja uudelleen Galatasarayssa, kunnes kesällä 2018 hänet myytiin ranskalaisseura Olympique Lyonnais'hen. === Maajoukkueura === Denayerin äiti on kongolainen ja isä belgialainen, joten hän olisi voinut valita Belgian sijaan maajoukkueekseen myös äitinsä kotimaan. Denayer on kuitenkin pelannut Belgian nuorten maajoukkueissa. Hän debytoi Belgian A-maajoukkueessa maaliskuussa 2015 EM-karsintaottelussa Israelia vastaan. Hän pelasi EM-kilpailuissa 2016 tappiollisen puolivälieräottelun Walesia vastaan alusta loppuun. Hän teki maalin syyskuussa 2020 Kansojen liigan ottelussa Tanskaa vastaan. == Saavutukset == Celtic FC *Skotlannin Valioliiga: 2014–2015 *Skotlannin liigacup: 2014–2015 Galatasaray SK *Turkin Superliiga: 2017–2018 *Turkin cup: 2015–20156 Henkilökohtainen *Skotlannin Valioliigan tähdistöjoukkue: 2014–2015 == Lähteet == Luokka:Belgialaiset jalkapalloilijat Luokka:Vuonna 1995 syntyneet Luokka:Elävät henkilöt
RN Flavio Gioia (1881)

RN Flavio Gioia () oli Italian kuninkaallisen laivaston vuonna 1881 vesillelaskettu teräsrunkoinen parkkitakiloitu korvetti. == Valmistus == Carlo Vignan suunnittelema alus tilattiin Castellammare di Stabiasta Regio Cantiere di Castellammare di Stabialta ja sen köli laskettiin 26. kesäkuuta 1879. Alus laskettiin vesille 12. kesäkuuta 1881 ja se liitettiin laivastoon 26. tammikuuta 1883.Gardiner, Robert 1860-1905 s. 345 Aluksen höyrykoneen valmisti lontoolainen Penn. Alus oli varustettu laidoilta viistotulla panssarikannella ja kennokerroksella. == Palvelus == Vuonna 1892 alus muutettiin koululaivaksi, jolloin sen aseistukseksi tuli neljä 4,7 tuuman 40 pituuskaliiperin tykkiä ja kaksi 14 tuuman torpedoputkea. Alus poistettiin palveluksesta 10. syyskuuta 1920, minkä jälkeen se oli poikien koulualuksena Napolissa nimettynä CM181:ksi. Aluksen epävirallisena nimenä oli Caracciolo. Alus poistettiin kokonaan käytöstä 4. maaliskuuta 1923. ==Lähteet== * === Viitteet === Luokka:Regia Marinan risteilijät Luokka:Regio Cantiere di Castellammare di Stabia
RN Amerigo Vespucci (1882)

RN Amerigo Vespucci () oli Italian kuninkaallisen laivaston vuonna 1882 vesillelaskettu teräsrunkoinen parkkitakiloitu korvetti. == Valmistus == Carlo Vignan suunnittelema alus tilattiin Venetsian laivastontelakalta, missä köli laskettiin 9. joulukuuta 1879. Alus laskettiin vesille 31. heinäkuuta 1882 ja se liitettiin laivastoon 1. syyskuuta 1884.Gardiner, Robert 1860-1905 s. 345 Aluksen höyrykoneen valmisti Ansaldo. Alus oli varustettu laidoilta viistotulla panssarikannella ja kennokerroksella. == Palvelus == Vuonna 1893 alus muutettiin koululaivaksi, jolloin sen aseistukseksi tuli neljä 4,7 tuuman 40 pituuskaliiperin tykkiä ja kaksi 14 tuuman torpedoputkea. Muutostöiden jälkeen aluksen miehistöntarve kasvoi 270 henkeen. Alus poistettiin palveluksesta 22. tammikuuta 1928. ==Lähteet== * === Viitteet === Luokka:Regia Marinan risteilijät
RN Cristoforo Colombo (1892)

RN Cristoforo Colombo () oli Italian kuninkaallisen laivaston vuonna 1892 vesillelaskettu teräsrunkoinen parkkitakiloitu korvetti. == Valmistus == Benedetto Brinin suunnittelema alus, joka oli teräsrunkoinen toisinto edeltäneestä saman nimisestä puurunkoisesta aluksesta, tilattiin Venetsian laivastontelakalta ja sen köli laskettiin 1. syyskuuta 1890. Alus laskettiin vesille 24. syyskuuta 1892 ja se otettiin palvelukseen 16. lokakuuta 1894.Gardiner, Robert 1860-1905 s. 346 == Palvelus == Aluksen aseistusta vähennettiin palveluksen lopulla kuuteen 4,7 tuuman tykkiin. Se poistettiin palveluksesta 10. maaliskuuta 1907. ==Lähteet== * === Viitteet === Luokka:Regia Marinan risteilijät
Huopamehiläinen

Huopamehiläinen eli seinähuopamehiläinen (Anthidium manicatum) on huopamehiläisten sukuun kuuluva laji. Se on 11–18 mm:n pituinen. Koiras on isompi kuin naaras. Takaruumiissa on keltaisia poikkijuovia tai kylkilaikkuja. Pesä sijaitsee kolossa ja se on vuorattu pähkämöllä tai porrolla, joita huopamehiläinen kuljettaa allaan. Se on erakkomehiläinen. Lentoaika on kesäkuulta syyskuulle. Huopamehiläistä tavataan eteläisessä ja keskisessä Suomessa. Huopamehiläinen toimii kasvien pölyttäjänä vieraillen imemässä pitkällä kielellään mettä esimerkiksi huulikukkaiskasveista. == Lähteet == == Aiheesta muualla == *Laji.fi: Seinähuopamehiläinen (Anthidium manicatum) *iNaturalist: Seinähuopamehiläinen (Anthidium manicatum) *Ötökkätieto: Seinähuopamehiläinen (Anthidium manicatum) *UniProt: Taxonomy - Anthidium manicatum (wool carder bee) *Iowa State University, Bug Guide: Species Anthidium manicatum - European Wool-carder Bee *Global Biodiversity Information Facility (GBIF): Anthidium manicatum Luokka:Mesipistiäiset
RN Pietro Micca (1876)

RN Pietro Micca () oli Italian kuninkaallisen laivaston vuonna 1876 vesillelaskettu torpedoristeilijä. == Valmistus == Felice Mattein suunnittelema alus tilattiin Venetsian laivastontelakalta ja sen köli laskettiin 15. helmikuuta 1875. Alus laskettiin vesille 1. elokuuta 1876 ja se liitettiin laivastoon 3. heinäkuuta 1877.Gardiner, Robert 1860-1905 s. 346 == Palvelus == Alus poistettiin alusluettelosta virallisesti 7. marraskuuta 1893, mutta siitä huolimatta sen nimi poistui listalta jo joitakin vuosia aiemmin. ==Lähteet== * === Viitteet === Luokka:Regia Marinan risteilijät
RN Tripoli (1886)

RN Tripoli () oli Italian kuninkaallisen laivaston vuonna 1886 vesillelaskettu torpedoristeilijä. Tripoli oli kokeellinen teräsrunkoinen alus ja samalla Regia Marinan ensimmäinen oikea torpedoristeilijä ja kolmipotkurinen alus. == Valmistus == Benedetto Brinin suunnittelema alus tilattiin Castellammare di Stabiasta Regio Cantiere di Castellammare di Stabialta, missä köli laskettiin 10. kesäkuuta 1885. Alus laskettiin vesille 25. elokuuta 1886 ja liitettiin laivastoon vielä saman vuoden lopulla 1. joulukuuta.Gardiner 1985, s. 346 Alus oli alun perin varustettu kahdella mastolla, joissa oli kummassakin keveä takilointi. == Palvelus == Alus muutettiin vuonna 1897 miinalaivaksi.Gardiner 2002, s. 257 Vuonna 1904 aluksen aseistukseksi muutettiin yksi kolmen tuuman, kuusi 57 millimetrin ja yksi 47 millimetrin 40 pituuskaliiperin tykkiä. Lisäksi aluksella oli kolme neljäntoista tuuman torpedoputkea. Vuodesta 1910 alkaen aluksen aseistuksena oli kaksi kolmen tuuman ja neljä 57 millimetrin 40 pituuskaliiperin tykkiä ja 64 miinaa. Ensimmäisessä maailmansodassa alus oli miinalaivana ja se luokiteltiin virallisesti miinalaivaksi 1. heinäkuuta 1921. Alus poistettiin alusluettelosta 4. maaliskuuta 1923. ==Lähteet== * * === Viitteet === Luokka:Regia Marinan risteilijät Luokka:Regio Cantiere di Castellammare di Stabia Luokka:Italialaiset ensimmäisen maailmansodan risteilijät
Peltokimalainen

Peltokimalainen (Bombus pascuorum) on kimalaisten sukuun kuuluva laji. Se on 15–18 mm:n pituinen. Keskiruumis on väriltään kellanruskea ja takaruumiin kärjessä on keltaista. Pesä on monesti maassa. Kuningattaren lentoaika alkaa huhtikuun lopulla ja työläisten kesäkuulla. Peltokimalaista esiintyy yleisesti metsissä ja sitä tavataan koko Suomessa. Sen pesässä loisii joskus peltoloiskimalaisia. == Lähteet == == Aiheesta muualla == *Ötökkätieto: Peltokimalainen (Bombus pascuorum) * http://gallery.new- ecopsychology.org/fi/photo/common_carder_bee_(bombus_pascuorum).htm *UniProt: Taxonomy - Bombus pascuorum (Common carder bumblebee) *Pherobase: Semiochemicals of Bombus pascuorum, the Brown bumblebee *Bumlebee: Bombus pascuorum, the brown-banded carder bee Luokka:Kimalaiset
Goito-luokka

Goito-luokka oli Italian kuninkaallisen laivaston neljän 1880- ja 1890-lukujen vaihteessa valmistetun aluksen muodostama torpedoristeilijäluokka. == Alukset == Goito-luokan torpedoristeilijätGardiner, Robert s. 347 Nimi Telakka Kölinlasku Vesille Valmis Kohtalo RN Monzambano La Spezian laivastontelakka 25. elokuuta 1885 14. maaliskuuta 1888 11. elokuuta 1889 romutettavaksi 26. elokuuta 1901 RN Goito Regio Cantiere di Castellammare di Stabia, Castellammare di Stabia syyskuu 1885 6. heinäkuuta 1887 16. helmikuuta 1888 romutettavaksi 15. maaliskuuta 1920 RN Montebello La Spezian laivastontelakka 25. syyskuuta 1885 14. maaliskuuta 1888 21. tammikuuta 1889 romutettavaksi 26. tammikuuta 1920 RN Confienza La Spezian laivastontelakka syyskuu 1887 28. heinäkuuta 1889 11. huhtikuuta 1890 romutettavaksi 26. elokuuta 1901 == Lähteet == * === Viitteet === *
Folgore-luokka (risteilijä)

Folgore-luokka oli Italian kuninkaallisen laivaston kahden 1880-luvun lopulla valmistetun aluksen muodostama torpedoristeilijäluokka. == Alukset == Folgore- luokan torpedoristeilijätGardiner, Robert s. 347 Nimi Telakka Kölinlasku Vesille Valmis Kohtalo RN Folgore Regio Cantiere di Castellammare di Stabia, Castellammare di Stabia 29. syyskuuta 1886 16. helmikuuta 1887 romutettavaksi 12. huhtikuuta 1900 Saetta Regio Cantiere di Castellammare di Stabia, Castellammare di Stabia 30. toukokuuta 1887 16. helmikuuta 1888 romutettavaksi 14. toukokuuta 1908 == Lähteet == * === Viitteet === *
Jussi Vatanen (poliitikko)

Johan (Juho, Jussi) Vatanen (15. tammikuuta 1875 Eno – 1936 Kaluga, Neuvostoliitto) oli suomalainen työmies ja sosialidemokraattien kansanedustaja. Vatasen vanhemmat olivat lampuoti Petter Vatanen ja Liisa Airaksinen. Hän oli työmiehenä ensin Enossa ja sitten vuodesta 1902 Helsingissä. Suomen sisällissodan aikana Vatanen toimi Uudenmaan läänin lääninvaltuuskunnan ylipäällikkönä ja hän meni sodan jälkeen Venäjälle. Vatanen oli mukana Suomen kommunistisen puolueen perustavassa kokouksessa elokuussa 1918 Moskovassa. Neuvostoliitossa Vatanen oli puolue- ja kansanvalistustyössä Neuvosto-Karjalassa 1923–1926, opettajana Popinkonnulla seitsemän vuoden ajan sekä Pietarin suomalaisen keskikoulun opettajana. Hän jäi eläkkeelle 1935 ja oli vielä uskonnonvastaisessa työssä Leningradissa 1935–1936 Vatanen oli kansanedustajana 1917–1918 edustaen Uudenmaan läänin vaalipiiriä. Hän kuului myös Uudenmaan sos.dem. piiritoimikuntaan. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Uudenmaan vaalipiiri Luokka:Suomen sisällissodan punaiset Luokka:SKP:ssä (1918–1990) vaikuttaneet henkilöt Luokka:Vuonna 1875 syntyneet Luokka:Vuonna 1936 kuolleet
Nikolai Virtanen

Viktor Nikolai Virtanen (6. joulukuuta 1884 Akaa – 16. maaliskuuta 1938 Ruovesi) oli suomalainen osuuskaupan johtaja ja sosialidemokraattien kansanedustaja. Virtasen vanhemmat olivat työmies Viktor Virtanen ja Matilda Vilhelmintytär. Hän kävi kansakoulun ja oli sahatyömiehenä vuoteen 1908 saakka. Hän oli sitten Osuusliike Virkkalan liikkeenhoitajana Lohjalla 1908–1909, Ristiinan pitäjän osuuskaupan hoitajana 1909–1910, Alavuden osuusliikkeen liikkeenhoitajana 1911–1917 ja viimeksi Osuuskauppa Vankan toimitusjohtajana Vilppulassa 1917–1938. Virtanen oli kansanedustajana 1919–1922 edustaen Hämeen läänin pohjoista vaalipiiriä. Hän toimi myös Vilppulan kunnanvaltuuston puheenjohtajana, oli Etelä-Pohjanmaan osuuskauppaliiton sihteerinä ja kuului Kulutusosuuskuntien keskusliiton, OTK:n ja Kansa-yhtiöiden hallintoneuvostoon. Virtanen oli naimisissa vuodesta 1905 Vendla Vilhelmiina Levinin kanssa. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Vilppulan kunnanvaltuutetut Luokka:Pirkanmaan vaalipiiri Luokka:Vuonna 1884 syntyneet Luokka:Vuonna 1938 kuolleet
Compton (albumi)

Compton (myös kutsuttu nimellä Compton: A Soundtrack by Dr. Dre) on yhdysvaltalaisen hip hop -muusikko Dr. Dren kolmas studioalbumi. Se julkaistiin 7. elokuuta 2015. Albumin innoituksena toimi Dr. Dren entisestä N.W.A-yhtyeestä kertova elokuva Straight Outta Compton (2015). == Kappaleet == # # # # # # # # # # # # # # # # == Arviot == * Metacritic: 85/100Metacritic == Lähteet == Luokka:Vuoden 2015 albumit Luokka:Dr. Dren albumit
Samuli Tervo

Samuli Tervo (9. elokuuta 1871 Revonlahti – 12. maaliskuuta 1953 Joensuu) oli suomalainen piirisihteeri ja sosialidemokraattien kansanedustaja. Tervon vanhemmat olivat torppari Samuel Tervo ja Lovisa Korkala. Hän oli renkinä, metsätyöläisenä ja tehdastyöläisenä 1881–1887 ja toimi sitten suutarina 1887–1908. Tervo oli Oulun läänin eteläisen vaalipiirin sosialidemokraattien piirisihteerinä 1908–1913, Kotkan työväen osuuskaupan kenkämyymälänhoitajana 1913–1917 ja Viipurin osuusliikkeen jalkineosastonhoitajana 1917–1924. Vuodesta 1924 alkaen hän oli Kuopion läänin itäisen vaalipiirin sosialidemokraattien piirisihteerinä Joensuussa Tervo oli kansanedustajana 1911–1914 edustaen Oulun läänin eteläistä vaalipiiriä sekä 1927–1929 ja 1936–1948 edustaen Kuopion läänin itäistä vaalipiiriä. Hän oli presidentin valitsijamiehenä vuosien 1937, 1940 ja 1943 presidentinvaaleissa ja kuului Joensuun kaupunginvaltuustoon. Tervo oli naimisissa vuodesta 1904 Hilma Maria Jaarasen kanssa. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Joensuun kaupunginvaltuutetut Luokka:Oulun läänin eteläinen vaalipiiri Luokka:Pohjois-Karjalan vaalipiiri Luokka:Vuonna 1871 syntyneet Luokka:Vuonna 1953 kuolleet
Gone

Gone voi tarkoittaa ainakin seuraavia: == Elokuva ja TV == * Gone – Pelon lakeuksilla (Gone), brittiläis-australialainen jännityselokuva vuodelta 2007 * Gone, yhdysvaltalainen jännityselokuva vuodelta 2012 == Musiikki == * Gone, yhdysvaltalainen punk-vaikutteinen instrumentaalin rockin yhtye * Gone Records, yhdysvaltalainen levy-yhtiö === Albumit === * Gone, Gone, Gone, The Everly Brothersin albumi vuodelta 1964. * Gone, Dwight Yoakamin albumi vuodelta 1995 * Gone, Beasts of Bourbonin albumi vuodelta 1997 * Gone, Entwinen albumi vuodelta 2001 * Gone, Monon albumi vuodelta 2007 * Gone, Redin albumi vuodelta 2017.
Mafia III

Mafia III on Hangar 13:n kehittämä kolmannen persoonan toimintaseikkailupeli, jonka 2K Games julkaisi 7. lokakuuta 2016 Microsoft Windowsille, PlayStation 4:lle ja Xbox Onelle. Peli on kolmas osa Mafia-pelisarjassa. Peli sijoittuu vuoden 1968 New Bordeaux’n kaupunkiin, joka jäljittelee New Orleansia. Pelialue on avoin. Päähenkilö on Lincoln Clay, mustaihoinen Vietnamin sodan veteraani. Kotiutuessaan Clay joutuu italialaisen mafian murhayrityksen kohteeksi, ja kostaessaan iskua Clay perustaa oman rikollisjärjestönsä. Clayta auttavat haitilainen Cassandra, irlantilainen Thomas Burke sekä Mafia II:n päähenkilö Vito Scaletta. == Lähteet == == Aiheesta muualla == * Luokka:1960-luvulle sijoittuvat videopelit Luokka:Avoimen pelimaailman pelit Luokka:PlayStation 4 -pelit Luokka:Toimintaseikkailupelit Luokka:Vuoden 2016 videopelit Luokka:Windows-pelit Luokka:Xbox One -pelit Luokka:PlayStation 4 Pro -tehostetut pelit
Juho Karvonen

Juho Karvonen (14. joulukuuta 1888 Eno – 8. helmikuuta 1966 Eno) oli suomalainen metsätyömies, piirisihteeri, kunnallisneuvos ja sosialidemokraattien kansanedustaja. Karvosen vanhemmat olivat torppari Antti Karvonen ja Helena Vinni. Hän kävi kansakoulun ja opiskeli myöhemmin Amerikan sos.dem. puolueopistossa Yhdysvalloissa asuessaan. Karvonen oli metsä- ja uittotöissä Enossa ja Yhdysvalloissa 1912–1939. Hän toimi sitten Kuopion läänin itäisen vaalipiirin sosialidemokraattien luennoitsijana, järjestäjänä ja piirisihteerinä 1939–1945 ja oli tonttiviljelijänä Enossa. Karvonen oli kansanedustajana 1945–1962 edustaen Kuopion läänin itäistä vaalipiiriä. Hän oli presidentin valitsijamiehenä vuosien 1950, 1956 ja 1962 presidentinvaaleissa ja oli Enon kunnanvaltuuston puheenjohtajana. Hän oli Maaseututyöväen liiton liittohallituksen ja Paiholan sairaalan kuntainliiton liittohallituksen varapuheenjohtajana sekä kuului SAK:n valtuustoon ja Osuusliike Oma-Avun edustajistoon. Karvonen sai kunnallisneuvoksen arvon 1963. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Enon kunnanvaltuutetut Luokka:Pohjois-Karjalan vaalipiiri Luokka:Vuonna 1888 syntyneet Luokka:Vuonna 1966 kuolleet
Zwickau (auto)

Zwickau on vuosina 1955–1959 valmistettu itäsaksalainen automerkki. Merkin ainoa malli oli Zwickau P70, jota tuotiin myös Suomeen. Zwickau-autoja valmistettiin yhteensä 36 151 kappaletta. Sen seuraaja oli Trabant P50 vuonna 1959. Itä-Saksan Zwickaussa olleen autotehtaan virallinen nimi oli VEB Automobilwerk Zwickau (AWZ). Lyhenne VEB tulee saksan kielen sanoista Volkseigener Betrieb eli "kansan omistama tehdas". Tehdas valmisti ennen Zwickauta IFA-autoja, jotka saivat Suomessa huonon maineen heikosta laadustaan. Molempia toi Suomeen Oy Rego Ab (maksullinen). Myös Zwickau P70 sai autolehdistöltä varsin kielteisen arvion. Moottori oli heikko, tilat ahtaat, tavaratilan luukku puuttui ja viimeistely oli heikkotasoista. Tekniikan Maailma 12/1956 (Otsikko on näkyvissä lehden maksullisessa digiarkistossa, mutta kyseisiä sivuja ei ole digitoitu.). P70:ssä oli erillinen runko ja korissa puukehikko, jonka päälle oli naulattu muovista tehty kori. Peltiä käytettiin vain vähän.Zwickaun ja Trabantin historiaa. Tapani Ketonen. Tuulilasi-lehden keskustelupalsta 2007. == Lähteet == Luokka:Saksalaiset automerkit Luokka:Saksan demokraattinen tasavalta
Zwickau P70

Zwickau P70 on vuosina 1955–1959 valmistettu itäsaksalainen automalli, Zwickau-merkin ainoa malli. Korimalleja oli kolme, kaksiovinen porrasperä, farmari sekä harvinainen Coupe-malli. Zwickau P70 -autoa tuotiin myös Suomeen, jossa sitä mainostettiin nimellä ”P70 Zwickau””Muoviauto”, P70 Zwickau -auton suomalainen mainoselokuva. Kansallinen audiovisuaalinen instituutti. video 2 min.. Zwickau P70:n etuvetorakenne ja kaksitahtinen moottori perustuivat 1930-luvun DKW:n tekniikkaan. Moottori perustui aiemman IFA F8 -mallin moottoriin. Moottori on heikko auton painoon nähden ja auton tekniikka oli vanhanaikaista. Auton viimeistelyssä oli puutteita ja se oli rakenteeltaan karkeatekoinen. Suomessa Zwickau P70 sai autolehdistöltä varsin kielteisen arvion. Moottoria pidettiin heikkona ja tiloja ahtaina. Miinuksena pidettiin myös tavaratilan luukun puuttumista ja viimeistelyn heikkoa tasoa. Tekniikan Maailman 12/1956, koeajo. == Kori == P70:ssä oli erillinen runko, jonka päälle oli naulattu muovista tehty kori. Peltiä käytettiin vain vähän. Zwickau P70 painaa 800 kiloa ja sen kantavuus on 320 kiloa. Zwickaun kori on kiinnitetty nauloilla varsinaiseen runkoon. Tavaratilan luukku puuttuu porrasperämallista, paitsi aivan mallisarjan viimeisinä valmistetuissa autoissa, joissa on avattava peräluukku tavaratilaan http://www.tuulilasi.fi/kysymykset/zwickaun- ja-trabantin-historiaa . Useimmissa P70-malleissa tavaratilaan pääsi käsiksi vain sisältä kääntämällä takaistuin alas. Vain oikeanpuoleisessa ovessa on lukkopesä, joten kuljettajan oven saa lukittua vain sisältä. Konepeltiä ei voi lukita. Zwickaun äänieristys on huono ja moottorin melut pääsevät sisätiloihin. == Tekniikka == Nestejäähdytteinen kaksitahtinen kaksisylinterinen 690 cm³ rivimoottori tuotti tehoa 16 kW (22 hv) /3500 r/min. Suurin vääntömomentti 53 Nm /1900 r/min. Vaihteita on vain kolme. Vaihteisto on täysin synkronoimaton, joten kuljettajan on syytä osata synkronoimattoman vaihteiston vaatima kaksoispoljenta ja välikaasun käyttö. Jarrut ovat mekaaniset ja raskaskäyttöiset. Kojetaulussa on vain kaksi mittaria, nopeus- ja matkamittari. Tekniikan Maailman bumerossa 12/1956 julkaistun koeajon mukaan Zwickau P70 kiihtyy 0–50 km/t 11,8 sekunnissa ja 0–80 km/t 40,2 sekunnissa. Huippunopeus on vain 90 km/t. Ajo-ominaisuudet ovat puutteelliset jäykän jousituksen ja kallistuksentasaajien puutteen vuoksi. Ohjaus on kevyestä korista huolimatta melko raskas. Heikko moottori vaikeuttaa ajamista vaikeissa tieoloissa, esimerkiksi vastatuuli heikentää suorituskykyä entisestään. == Korimallit == P70-mallista tehtiin harvinaista coupéversiota, jossa on sama heikko moottori kuin vakiomallissakin. Zwickau P70 Coupé -malleja tuotiin Suomeen 11 autoa Mobilisti 1/2007, sivu 53.. Farmarimalleissa on porrasperämallista puuttuva takaluukku. Zwickau P70 maksoi Suomessa 380 000 markkaa vuonna 1956. == Mitat == Pituus 3740 mm Leveys 1500 mm Korkeus 1480 mm Akseliväli 2380 mm Omapaino 800 kg == Lähteet == == Aiheesta muualla == Luokka:1950-luvun autot
Silicon Valley (televisiosarja)

Silicon Valley on yhdysvaltalainen komediasarja, jonka ovat luoneet Mike Judge, John Altschuler ja Dave Krinsky. Sarja kertoo kuudesta nuoresta miehestä, jotka aloittavat uuden kasvuyrityksen Piilaaksossa. Sarjaa alettiin esittää HBO:lla 6. huhtikuuta 2014. Sarjaa tehtiin kuusi tuotantokautta.https://web.archive.org/web/20190904010809/https://deadline.com/2019/05/silicon- valley-to-end-season-6-final-season-hbo-episode-count-eps-fitting- conclusion-1202625047/ ==Näyttelijät== ==Lähteet== ==Aiheesta muualla== * Luokka:2010-luvun yhdysvaltalaiset tilannekomediat Luokka:HBO:n televisio- ohjelmat
Sexodus

Sexodus oli vuosina 1997–1998 Nelosen myöhäisillassa viikoittain esitetty suomalainen keskusteluohjelma seksistä ja seksuaalisuudesta. Ohjelmassa oli vieraana tavallisia suomalaisia, jotka kertoivat seksikokemuksistaan ja mieltymyksistään. Ohjelman juontajana ja haastattelijana oli Raija Aurekoski. Sexodus oli ensimmäinen suomalainen televisio-ohjelma, joka näytti ruudussa katsojien ohjelman aikana lähettämiä tekstiviestejä. == Lähteet == Luokka:1990-luvun suomalaiset keskusteluohjelmat Luokka:Nelosen televisio- ohjelmat Luokka:Seksuaalisuus
Partenope-luokka

Partenope-luokka oli Italian kuninkaallisen laivaston kahdeksan 1880- ja 1890-lukujen vaihteessa valmistetun torpedoristeilijän muodostama alusluokka. == Alukset == Partenope-luokan torpedoristeilijätGardiner, Robert s. 347 Nimi Telakka Kölinlasku Vesille Valmis Kohtalo RN Partenope Regio Cantiere di Castellammare di Stabia, Castellammare di Stabia 8. kesäkuuta 1888 23. joulukuuta 1889 11. syyskuuta 1890 upotettu 23. maaliskuuta 1918 RN Minerva Ansaldo 1. helmikuuta 1889 27. helmikuuta 1892 20. elokuuta 1892 poistettu 15. toukokuuta 1921 RN Euridice Regio Cantiere di Castellammare di Stabia 14. helmikuuta 1889 22. syyskuuta 1890 1. toukokuuta 1891 poistettu 10. maaliskuuta 1907 RN Urania Cantieri navali Odero 16. helmikuuta 1889 18. kesäkuuta 1891 21. heinäkuuta 1893 poistettu 14. tammikuuta 1912 RN Iride Regio Cantiere di Castellammare di Stabia 21. helmikuuta 1889 20. heinäkuuta 1891 1. marraskuuta 1892 poistettu 16. joulukuuta 1920 RN Aretusa Cantiere navale fratelli Orlando, Livorno 1. kesäkuuta 1889 14. maaliskuuta 1891 1. syyskuuta 1892 poistettu 14. marraskuuta 1912 RN Caprera Cantiere navale fratelli Orlando 27. heinäkuuta 1891 6. toukokuuta 1894 12. joulukuuta 1895 poistettu 18. toukokuuta 1913 RN Calatafimi Regio Cantiere di Castellammare di Stabia 15. syyskuuta 1891 18. maaliskuuta 1893 16. tammikuuta 1894 poistettu 10. maaliskuuta 1907 == Lähteet == * === Viitteet === *
Luettelo Israelin ilmavoimien kalustosta

Tämä on luettelo Israelin ilmavoimien nykyisestä kalustosta. ==Hävittäjät== ===Hävittäjät=== Nimi Tyyppi Määrä Kuva Huom F-15 Hävittäjä 16 F-15A 6 F-15B 17 F-15C 19 F-15D https://www.flightglobal.com/download?ac=75345 ===Hävittäjäpommittajat=== Nimi Tyyppi Määrä Kuva Huom F-15 Hävittäjäpommittaja 25 F-15I F-16 Hävittäjäpommittaja 78 F-16C 49 F-16D 97 F-16I F-35I Lightning II Hävittäjäpommittaja 50 ==Harjoituskoneet== Nimi Tyyppi Määrä Kuva Huom Grob G-120 Harjoituskone 17 M-346 Harjoituskone 30 T-6A Harjoituskone 20 ==Tiedustelukoneet== Nimi Tyyppi Määrä Kuva Huom Gulfstream G550 Shavit ELINT 3 Gulfstream G550 Eitam Ilmavalvonta- ja varhaisvaroituskone 2 +1 tilattuna. ==Kuljetuskoneet== Nimi Tyyppi Määrä Kuva Huom KC-130H Kuljetus- ja tankkauskone 4 KC-707 Kuljetus- ja tankkauskone 7 C-130 Hercules Kuljetuskone 6 C-130E/H 7 C-130J Beech 200 King Air Kevyt kuljetuskone 20 Beech A36 Bonanza Kevyt kuljetuskone 22 ==Helikopterit== Nimi Tyyppi Määrä Kuva Huom AH-64 Apache Taisteluhelikopteri 28 AH-64A 20 AH-64D 200px AS565SA Panther Sukellusveneen torjunta 5 CH-53 Sea Stallion Raskas kuljetushelikopteri 23 UH-60 Black Hawk Kuljetushelikopteri 48 Bell 206 Kevyt kuljetushelikopteri 22 ==Miehittämättömät ilma-alukset== Nimi Tyyppi Määrä Kuva Huom IAI Heron Raskas miehittämätön ilma-alus 2+ Heron 3 Heron TP RQ-5A Hunter Raskas miehittämätön ilma-alus ? Hermes 450 Miehittämätön ilma-alus ? Hermes 900 Miehittämätön ilma-alus ? Searcher MkII Miehittämätön ilma-alus 22 Toiset 22 varastoituna. Harpy Kevyt miehittämätön ilma-alus ? ==Ilmatorjunta== ===Ilmatorjuntaohjukset=== Nimi Tyyppi Määrä Kuva Huom Arrow2/3 Ilmatorjuntaohjus 24 David's Sling Ilmatorjuntaohjus Rautakupoli Ilmatorjuntaohjus 10+ MIM-104 Patriot Ilmatorjuntaohjus Muutama ==Aseistus== ===Ohjukset=== Nimi Tyyppi Kuva Huom AGM-114 Hellfire Ilmasta maahan -ohjus 200px AGM-62B Walleye Ilmasta maahan -ohjus AGM-65 Maverick Ilmasta maahan -ohjus Popeye I/II Ilmasta maahan -ohjus Delilah AL Ilmasta maahan -ohjus AIM-9 Sidewinder Lämpöhakuinen ilmasta ilmaan -ohjus Python 4 Lämpöhakuinen ilmasta ilmaan -ohjus Python 5 Lämpöhakuinen ilmasta ilmaan -ohjus Derby Tutkahakuinen ilmasta ilmaan -ohjus AIM-120C AMRAAM Tutkahakuinen ilmasta ilmaan -ohjus ===Pommit=== Nimi Tyyppi Kuva Huom JDAM (GBU-31) Ohjattava pommi Spice Ohjattava pommi 200px Lizard Ohjattava pommi Opher Ohjattava pommi Griffon Ohjattava pommi ==Lähteet== Luokka:Israelin ilmavoimat Israel
Rautusvuoman kansallispuisto

Rautusvuoman kansallispuisto (, , ) on kansallispuisto Pohjois-Norjassa Tromssan ja Finnmarkin läänissä pääosin Porsangin kunnan alueella. Puisto on 747 neliökilometrin laajuinen. Vuoma on suomen peräpohjalaisiin murteisiin saamenkielestä lainattu sana, joka tarkoittaa tunturien välistä laaksoa. == Maantiede == === Luonto === Kansallispuisto käsittää puistolle nimen antaneen Rautusvuoman laakson sekä tunturialueen, jonka korkeimmat huiput ovat yli 1000-metrisiä. Puiston korkein kohta on Čohkaráššan huippu, joka yltää 1 138,89 metriä meren pinnan yläpuolelle. Tunturit muodostavat Gáissaksi kutsutun tunturijonon. Tuntureiden välissä on vehmaita laaksoja, joissa on monien kasvi- ja eläinlajien pohjoisimpia esiintymiä, kuten maailman pohjoisimpana pidetty mäntymetsä. Puiston pohjois- ja länsiosan laajaa vuomaa halkoo Rautusjoki, joka on yläosaltaan vuolas, mutta Lompola-nimisellä alajuoksullaan hidasjuoksuinen. === Yhteydet === Kansallispuisto sijaitsee lähellä E6-tietä ja Lemmijoen taajamaa. Puiston opastuskeskuksena toimiva Rautusniemen luontotalo ja museo (norj. Stabbursnes naturhus og museum) on tien varressa noin 13 km Lemmijoelta pohjoiseen. E6-tieltä on 6 kilometrin tieyhteys puiston rajalle. Lemmijoelta Hammerfestin suuntaan kulkevat linja- autot pysähtyvät Rautusniemellä. == Kuvia == Tiedosto:Nasjonalparker Nord- Norge ny.JPG|Pohjois-Norjan kansallispuistojen sijainti. Rautusvuoma (Stabbursdalen) on merkitty numerolla 26. Tiedosto:Stabburselva.JPG|Rautusjoki (Stabburselva) on puiston pohjoisosassa virtaava joki. Tiedosto:Stabbursdalen National Park - 1.jpg|Lompola on puiston alava osa, jossa Rautusjoki virtaa hitaasti. Tiedosto:Pinus sylvestris - Furu Stabbursdalen.jpg|Rautusvuoman (Stabbursdalen) mäntymetsää. == Lähteet == == Aiheesta muualla == Luokka:Finnmarkin läänin maantiede Luokka:Norjan kansallispuistot Luokka:Porsanki
Rainer Lemström

Kaarlo Rainer Lemström (23. elokuuta 1931 Loppi – 18. toukokuuta 2007 Hämeenlinna) oli suomalainen Suomen Maaseudun puolueen kansanedustaja ja puoluesihteeri. Lemströmin vanhemmat olivat maanviljelijä Kalle Kustaa Lemström ja Lempi Aleksandra Nevalainen. Hän kävi kansakoulun ja Työväen akatemian sekä suoritti raittius- ja nuorisotyönohjaajan kurssin 1950, kartanpiirtäjän kurssin 1951 ja autoteknisen tutkinnon 1963. Lemström työskenteli maataloustöissä kotitilallaan ja oli myös metsätöissä. Hän oli raittius- ja nuorisotyönohjaajana 1950–1951 ja omisti auto- ja konekorjaamon Lopella 1963–1969. Lemström oli sitten Suomen maaseudun puolueessa Etelä- Hämeen piirisihteerinä 1968–1969, järjestösihteerinä ja vt. puoluesihteerinä 1969–1970, puoluesihteerinä 1970–1972 sekä vuodesta 1975 alkaen järjestösihteerinä. Hän kuului Suomen maaseudun puolueen puoluehallitukseen ja oli puolueen Uudenmaan piirin puheenjohtajana. Lemström oli kansanedustajana 1972–1975 edustaen Uudenmaan läänin vaalipiiriä. Hän sai yhdessä Veikko Vennamon ja J. Juhani Kortesalmen kanssa helmikuussa 1973 eduskunnan puhemieheltä nuhtelut sekä varoituksen huonosta käytöksestä ja loukkaavista puheista. Vuoden 1973 lopulla Vennamo ja Lemström joutuivat kahden viikon jäähylle eduskuntatyöstä. Eduskunnan vahtimestarit kantoivat tällöin Vennamon ulos eduskunnasta istuntotuolissaan mutta Lemström poistui omatoimisesti. Lemström oli presidentin valitsijamiehenä vuoden 1978 presidentinvaaleissa ja kuului Lopen kunnanvaltuustoon sekä Kunnallisen sopimusvaltuuskunnan johtokuntaan. Hän oli myös Yleisradion hallintoneuvoston jäsenenä 1983–1990. Lemström oli naimisissa vuodesta 1953 Maire Anna-Liisa Rekolaisen kanssa.Rainer Lemströmin muistokirjoitua (Helsingin Sanomat Muistot) == Lähteet == Luokka:Kansanedustajat Luokka:Suomen maaseudun puolueen poliitikot Luokka:Suomen maaseudun puolueen puoluesihteerit Luokka:Lopen kunnanvaltuutetut Luokka:Uudenmaan vaalipiiri Luokka:Vuonna 1931 syntyneet Luokka:Vuonna 2007 kuolleet
Guor Marial

Guor Mading Maker (tunnetaan myös nimellä Guor Marial, s. 15. huhtikuuta 1984 Panrieng County, Unity, Sudan) on eteläsudanilainen kestävyysjuoksija, joka kilpailee pääosin maratonilla. 180 senttimetriä pitkä ja 60 kilogrammaa painava Maker asuu Yhdysvalloissa. == Ura == Maker osallistui Itsenäisten olympiaurheilijoiden edustajana vuoden 2012 kesäolympialaisiin, jossa hän sijoittui sijalle 47.http://www.sports- reference.com/olympics/athletes/ma/guor-marial-1.html Maker kilpaili olympialaisissa enonsa sukunimellä Marial. Olympialaisten jälkeen Maker on käyttänyt oikeata nimeään. Vuoden 2016 kesäolympialaisissa Maker voi edustaa vuonna 2011 itsenäistynyttä Etelä-Sudania. == Muuta == Makerin kahdeksan sisarusta kuolivat Sudanin sisällissodassa.http://www.iltasanomat.fi/yleisurheilu/art-1438920062594.html Maker selviytyi sodasta pakenemalla maan pohjoisosissa asuneen enonsa luokse. Hän ei voinut edustaa vuoden 2012 olympialaisissa juuri itsenäistynyttä Etelä- Sudania, eikä hän halunnut edustaa Sudania. == Ennätykset == Laji Tulos Paikka Päivä Maraton 2.12.55 San Diego 3. kesäkuuta 2012 == Lähteet == Luokka:Eteläsudanilaiset kestävyysjuoksijat Luokka:Vuonna 1984 syntyneet Luokka:Elävät henkilöt
Seremedy

Seremedy oli vuonna 2010 Sundsvallissa perustettu ruotsalainen visual kei/alternative metal -yhtye, johon kuuluivat SEIKE (laulu), YOHIO (kitara ja taustalaulu), Ray (kitara), JENZiiH (basso) ja Linder (rummut). Yhtye hajosi 2013 mutta palasi yhteen 2014 tilapäisesti nauhoitusta varten.Aftonbladet: Yohios Seremedy återförenas efter storbråket i fjol. == Diskografia == === Albumit === * Welcome To Our Madness (2012) * re:Madness (2014) === Singlet === * Bulletproof Roulette (2011) * No Escape (2012) * Diverge (2014) === Maxi-Single === * Seasons Will Change (2011) == Lähteet == Luokka:Ruotsalaiset metalliyhtyeet
Nastja Kolar

Nastja Kolar (s. 15. heinäkuuta 1994 Celje) on slovenialainen tennispelaaja. Parhaimmillaan hän on ollut kaksinpelissä WTA-listan sijalla 178 marraskuussa 2014 ja nelinpelissä sijalla 160 heinäkuussa 2015. Hän on voittanut urallaan neljä ITF-turnausta kaksinpelissä. Juonioreiden maailmanlistalla hän oli parhaimmillaan neljännellä sijalla vuonna 2010. Kolar pelasi WTA-turnauksen pääsarjassa ensimmäisen kerran Portorožin turnauksessa vuonna 2009. Hän hävisi turnauksen avauskierroksella Roberta Vincille. Fed Cupissa Kolar edusti Sloveniaa ensimmäisen kerran vuonna 2012. == Lähteet == == Aiheesta muualla == * * Luokka:Slovenialaiset tennispelaajat Luokka:Vuonna 1994 syntyneet Luokka:Elävät henkilöt
Agordat-luokka

Agordat-luokka oli Italian kuninkaallisen laivaston kahden 1890-luvun lopulla valmistetun aluksen muodostama torpedoristeilijäluokka. == Alukset == Agordat- luokan torpedoristeilijätGardiner, Robert s. 348 Nimi Telakka Kölinlasku Vesille Valmis Kohtalo RN Agordat Regio Cantiere di Castellammare di Stabia, Castellammare di Stabia 18. helmikuuta 1897 11. lokakuuta 1899 26. syyskuuta 1900 poistettu 4. tammikuuta 1923 Coatit Regio Cantiere di Castellammare di Stabia, Castellammare di Stabia 8. huhtikuuta 1897 15. marraskuuta 1899 1. lokakuuta 1900 poistettu 11. kesäkuuta 1920 == Lähteet == * === Viitteet === *
Antero Juntumaa

Armo Eino Antero Juntumaa, sukunimi aik. Juntunen (28. heinäkuuta 1921 Oulu – 18. syyskuuta 2002 Orivesi) oli suomalainen rovasti ja Suomen kristillisen liiton kansanedustaja. == Ura == === Opinnot === Juntumaa pääsi ylioppilaaksi 1941, suoritti teologian erotutkinnon 1945, sai pappisvihkimyksen 1945 ja hän suoritti pastoraalitutkinnon 1949 (Oulu). Juntumaa valmistui myöhemmin teologian kandidaatiksi 1952 (Helsingin yliopisto), filosofian kandidaatiksi 1969 (Tampereen yliopisto) sekä teologian ja filosofian maisteriksi 1969. === Pappina ja opettajana === Juntumaa oli jatkosodan aikana sotilasalivirkailijana ja sotilaspastorina. Sodan jälkeen hän oli ylimääräisenä pappina Virroilla 1945, Raahessa 1946–1947 ja Kiimingissä 1947. Hän oli Kotikasvatusyhdistyksen toiminnanjohtajana 1947–1948, Nivalan nuorisopappina 1948–1949, Muonion yhteiskoulun rehtorina 1949–1952 ja Raution kirkkoherrana 1952–1955. Tämän jälkeen Juntumaa oli Raahen opettajaseminaarissa vt. lehtorina 1954–1955 ja lehtorina 1955–1961, Raahen kirkkoherran apulaisena 1955–1961, Pirkanmaan yhteiskoulun vanhempana lehtorina 1961–1965, Tampereen Härmälän seurakunnan kirkkoherran apulaisena 1961–1965 ja Oriveden seurakunnan kappalaisena 1965–1984. Hän sai rovastin arvon 1982. === Eduskuntatyö === Juntumaa oli Suomen kristillisen liiton kansanedustajana 1972–1983 edustaen Hämeen läänin pohjoista vaalipiiriä. Hän oli Kristillisen liiton eduskuntaryhmän puheenjohtajana 1974 ja kuului Parlamenttienvälisen liiton IPU:n Suomen ryhmän johtokuntaan. Hän oli ainoa kansanedustaja, joka äänesti tyhjää tammikuussa 1973 pidetyssä Suomen presidentin valintaa koskeneessa poikkeuslakiäänestyksessä. === Muut luottamustoimet === Juntumaa oli presidentin valitsijamiehenä vuoden 1978 presidentinvaaleissa. Juntumaa oli myös Muonion ja Oriveden kunnanvaltuutettuna ja muun muassa Kristillisen liiton Pohjois-Hämeen piirin puheenjohtajana ja Kristillisen raittiustyön edustajiston varapuheenjohtajana. Juntumaa oli mm. Pohjolan Partiopoikapiirin piiritoimikunnan jäsen 1958–1960 sekä Sininauhaliiton johtokunnan jäsen vuosina 1967–1971. == Teokset == * == Yksityiselämä == === Suku === Juntumaan vanhemmat olivat postikonttorinhoitaja Eino Henrik Juntumaa ja proviisori Lempi Katariina Korpikoski. === Perhe-elämä === Juntumaa oli naimisissa vuodesta 1945 peruskoulunopettaja Helvi Tuulikki Teräksen kanssa. == Lähteet == == Aiheesta muualla == * Luokka:Suomen evankelis-luterilaisen kirkon papit Luokka:Suomalaiset opettajat Luokka:Kansanedustajat Luokka:Suomen Kristillisdemokraattien poliitikot Luokka:Muonion kunnanvaltuutetut Luokka:Oriveden kaupunginvaltuutetut Luokka:Pirkanmaan vaalipiiri Luokka:Vuonna 1921 syntyneet Luokka:Vuonna 2002 kuolleet
Winklevoss

Winklevoss on muun muassa seuraavien henkilöiden sukunimi: *Cameron Winklevoss (s. 1981), yhdysvaltalainen kilpasoutaja, yrittäjä ja liikemies *Tyler Winklevoss (s. 1981), yhdysvaltalainen kilpasoutaja, yrittäjä ja liikemies
Bruno Novo

Bruno Matias Novo (s. 4. toukokuuta 1982) on portugalilainen beachfutispelaaja, joka edustaa Portugalin beachfutismaajoukkuetta ja SC Bragaa. Pelipaikaltaan 181 senttimetriä pitkä ja 70 kilogrammaa painava Novo on hyökkääjä.http://www.baku2015.com/athletes/athlete=novo- bruno-1019502/index.html?intcmp=# Novo saavutti Portugalin kanssa kultaa vuoden 2015 MM-kotikisoista Espinhosta. Hänellä on myös kaksi pronssimitalia vuosilta 2009 ja 2011.http://www.fifa.com/worldfootball/statisticsandrecords/players/player=316050/index.html Vuoden 2015 Euroopan kisoista Bakusta Novo saavutti niin ikään pronssia Portugalin kanssa. Novo on edustanut nykyistä seuraansa, SC Bragaa, vuodesta 2015 asti. Hän on pelannut kotimaansa seurojen lisäksi myös argentiinalaisessa Boca Juniorsissa ja italialaisessa Sambenedettese BS:ssä.http://www.zerozero.pt/jogador.php?id=157643&search;=1 == Lähteet == Luokka:Portugalilaiset beachfutispelaajat Luokka:Vuonna 1982 syntyneet Luokka:Elävät henkilöt